ચૂંટણી સહિતના અનેક મુદ્દે વેપારીઓની નારાજગી વહોરી લેનાર વેપારીઓના સંગઠન ફોસ્ટામાં ફરી એક વાર પ્રાણ ફૂંકાયા છે, ફોસ્ટાના પદાધિકારીઓ દ્વારા વડાપ્રધાનને લ્હાવામાં આવેલા પત્રમાં ભારતના 14 કરોડ લોકો કાપડના પ્રત્યક્ષ અને પરોક્ષ વેપાર સાથે સંકળાયેલા હોવાનો ઉલ્લેખ કરવામાં આવ્યો છે. જેમાં સુરતના ટ્રેડર્સ, પ્રોસેસર્સ,વીવર્સ તથા તેમની સાથે સંકળાયેલા મજુરો, ટીક્કી-લેસનું કામ કરતી મહિલાઓ તેમજ પાર્સલ ઉચકનારા કામદારો વગેરેને જીએસટીના અમલ પછી ખૂબ હેરાનગતિ વેઠવી પડી હોવાનું જાણવામાં આવ્યું છે. તેમજ જીએસટી અને એક્ષ્પોર્ટ પોલીસીની સમીક્ષા કરવા, પહેલાંના ટેક્સ સિસ્ટમની જેમ યાર્ન પૂરતું જ જીએસસટીનો અમલ કરવા માંગ કરવામાં આવી છે. ઉપરાંત ટેક્સટાઇલમાં છેલ્લાં 10 મહિનામાં બેરોજગારીનું વધેલું પ્રમાણ તેમજ નુકશાનીની સ્થિતિ જાણવા એક કેન્દ્રીય ટીમને પણ સુરતના કાપડ ઉદ્યોગની મુલાકાતે મોકલવા રજૂઆત કરવામાં આવી છે.